Schalkie van Wyk | Liefdesverhale blog
April boek van die Maand: Die landheer van Koningshof deur Schalkie van Wyk
April 3, 2017 ~ nbliefdesverhale	~ Leave a comment
Die landheer van Koningshof deur Schalkie van Wyk is NB-Liefdesverhale se April boek van die maand:
Erika Strauss het klaar studeer en wil begin om sielkunde te praktiseer, maar skielik is haar eie psige vir haar 'n raaisel. Dis die aantreklike donkerkopman wat sy in die bure se tuin aangetref het wat haar kop so deurmekaarkrap. Wat sou haar besiel het om die wildvreemde man te soen en dit boonop te geniet?
Hy was geklee in 'n oorpak en het beweer hy is 'n tuinier en sy naam is Moos, maar sy weet sommer dit is nie waar nie. Wie is hy? En waarheen het hy verdwyn? Sy verbeel haar nou selfs dat sy hom, geklee in 'n aandpak, in 'n deftige restaurant gewaar het …
Sy moet haar regruk, want 'n ou vriend het haar hulp nodig om sy vrou se irrasionele vrese te help besweer. Maar Erika weet sy sal ook met haar eie emosionele bagasie moet vrede maak as daar enigsins vir haar 'n kans op liefde is …
Schalkie van Wyk woon in Johannesburg.Toe sy laas getel het, het daar reeds oor die honderd liefdesverhale uit haar pen verskyn.
Koop dit nou! Loot | Takealot | Graffiti | Leserskring
Nuut: Schalkie van Wyk Keur 13
November 9, 2016 ~ nbliefdesverhale	~ Leave a comment
Drie gunstelingverhale deur Schalkie van Wyk verskyn hierdie maand in Schalkie van Wyk Keur 13 :
In Môre bring 'n nuwe daeraad kry Lelani Wessels 'n uitnodiging na Huis Daeraad op Stadlerheim wat bewoon word deur Roland Stadler – die donker man met die geletselde gelaat wat hom voorgeneem het om nooit weer lief te hê nie. Maar op 'n dag raak hy aan Lelani se hand en hulle besef albei dat niks ooit weer dieselfde kan wees nie …
In Gevangene van gister is Elfie se pa en Yolande se ma skielik getroud en oorsee vir hulle wittebroodsdae. Elfie en Yolande gaan intussen op Helderwater vertoef. Maar Elfie tref 'n deurmekaarspul op Helderwater aan: Daar is 'n man in die huis wat ewe op sy gemak in die badkamer sing!
En in Iemand soos jy het Elzeri Odendaal het by haar oupa en ouma grootgeword. Toe sy by haar vriendin Sonette in die Karoo gaan kuier en uitvind dat dié haar ma goed ken, word sy met haar verlede gekonfronteer. Om nie te praat van Sonette se aantreklike broer, Arendt, wat haar emosies deurmekaarkrap nie.
Koop dit nou! Loot | Raru | Graffiti | Kobo | Amazon Kindle
Jongste liefdesverhale: Wat die hart begeer, Sag fluister my hart en Geheime liefde
May 11, 2016 June 10, 2016 ~ nbuitgewers	~ Leave a comment
Hallo, liewe lesers, ons jongste liefdesverhale is beskikbaar in 'n oulike nuwe handsakgrootte teen 'n ongelooflike nuwe sakpasprys. Kliek op die skakels onderaan elke boek se beskrywing om jou kopie by een van 'n groot verskeidenheid handelaars te koop. Lekker lees! – Van jou hartsvriendin xxxx
Wat die hart begeer – Amelia Strydom
Mienke Langeveldt het 'n tweede kans op die lewe ná sy 'n skenkerhart ontvang.
Sy vind per abuis uit dat die skenker aktrise Sheralize Myburgh was en wil haar dankbaarheid teenoor die wewenaar, Franco, en sy kind, Audrey, bewys sonder dat hulle uitvind wie sy is.
Daar word gegis dat Sheralize se dood nie 'n ongeluk was nie. Mienke is lugtig vir Franco, maar ook sterk tot hom aangetrokke. Is dit sellulêre geheue? Voel sy net wat Sheralize gevoel het? Of is Franco die man wat Mienke wil hê?
Koop dit nou! Takealot | Kobo e-boek | Loot | Bargain Books | Graffiti | Exclusive Books | Raru | Amazon Kindle
Sag fluister my hart – Schalkie van Wyk
As prinsipale moet Sandri Blanchet haar waardig gedra. Maar toe Marko Waalstra beskuldigings rondslinger, vergeet sy van protokol terwyl die vonke spat. Hy is besorg oor sy susterskind wat met Sandri se halfbroer uitgaan en stel voor hulle moet mekaar beter leer ken ter wille van dié tweetjies, maar Sandri skop teë. Mettertyd sien sy 'n sjarmante sy van Marko. Maar toe 'n anonieme brief Marko se identiteit in twyfel trek, is Sandri nog meer onseker oor haar gevoelens vir hom . . .
Geheime liefde – Malene Breytenbach
Toe digter AA Sutherland se verlore joernaal ontdek word, kan PhD-student Diana Malan nie wag om dit te bestudeer nie. Dalk vind sy uit wie die vrou is na wie hy in sy gedigte verwys. Maar ai, die joernaal moet eers gerestoureer word. Boonop daag Sutherland se agterkleinseun, Alex Erskine, daar op en dring aan om dit te sien. Dié fassinerende Skot trek Diana soos 'n magneet aan. Maar hy kuier blykbaar by die beginsellose Beryl, terwyl Diana se eks haar met 'n seer hart wil terughê . . .